Počelo je, i to junački! Posjetitelji mahom hvale srdačnost ljudi, te obilje sunca; čuvari reda, pak, dobar odgoj i pristojnost posjetitelja, većinom u dvadesetim i tridesetim godinama. Doista, Ultra je usrećila mnoge, ne samo razgaljene partijanere, nego i sve indirektne sudionike.

Svoj komadić sreće našlo je i mnoštvo mlađarije u svježem ljubavnom zanosu, koji ipak tijekom prvog dana nije otišao predaleko, barem ne javno; jedan iz redova čuvara reda, iskusni 'terenac' na svih pet 'Ultri', povjerio nam je malu tajnu:

- Nismo ulovili nikoga da se seksa, samo sam ja nabasa na neko pritiskanje u jednom grmu. Skočija sam spasit curu, a ona viče 'no, no, ja sam suglasna'. Onda san reka samo: 'goni, brale, ki šta bi i sam' i pravija se da ništa nisam vidija – dobrodušno će redarstvenik.